CELEX: E2021C0029
Language: sk
Date: 2021-04-13 00:00:00
Title: Delegované rozhodnutie Dozorného úradu EZVO č. 29/21/COL z 13. apríla 2021, ktorým sa Nórsku priznáva štatút bez výskytu choroby, pokiaľ ide o baktériu Brucella melitensis v prípade malých prežúvavcov [2021/1331]

12.8.2021   
               
               
                  SK
               
               
                  Úradný vestník Európskej únie
               
               
                  L 290/3
               
            
         DELEGOVANÉ ROZHODNUTIE DOZORNÉHO ÚRADU EZVO
         z 13. apríla 2021,
         ktorým sa Nórsku priznáva štatút bez výskytu choroby, pokiaľ ide o baktériu Brucella melitensis v prípade malých prežúvavcov [2021/1331]
         DOZORNÝ ÚRAD EZVO,
         so zreteľom na Dohodu medzi štátmi EZVO o zriadení dozorného úradu a súdu, a najmä na článok 1 ods. 2 a článok 3 jej protokolu 1,
         so zreteľom na akt uvedený v kapitole I časti 4.1 bode 2 prílohy I k Dohode o Európskom hospodárskom priestore (ďalej len „Dohoda o EHP“), a to
         smernicu Rady 91/68/EHS z 28. januára 1991 o veterinárnych podmienkach upravujúcich obchod s ovcami a s kozami vo vnútri Spoločenstva (ďalej len „smernica 91/68/EHS“),
         zmenenú a prispôsobenú Dohode o EHP osobitnými úpravami a sektorovými úpravami v prílohe I k uvedenej dohode, bodom 4 písm. d) jej protokolu 1, a najmä na článok 15 ods. 1 a 2 a kapitolu I časť II bod 1 prílohy A k smernici 91/68/EHS,
         keďže:
         Nórsky úrad pre bezpečnosť potravín (ďalej len „NFSA“) listom z 25. novembra 2020 (dokument č. 1166399) požiadal Dozorný úrad EZVO (ďalej len „úrad“), aby úradne uznal Nórsko za krajinu bez výskytu baktérie Brucella melitensis v prípade nórskych malých prežúvavcov (ďalej len „žiadosť“). V súlade s požiadavkami smernice 91/68/EHS bola k žiadosti priložená správa Nórskeho veterinárneho ústavu na účel preukázania neprítomnosti baktérie Brucella melitensis v prípade oviec a kôz (dokument č. 1166397).
         Úrad e-mailom z 18. decembra 2020 (dokument č. 1171269) požiadal NFSA o dodatočné informácie týkajúce sa právneho základu žiadosti.
         Nórske ministerstvo poľnohospodárstva a výživy (ďalej len „ministerstvo“) listom z 5. januára 2021 (dokument č. 1171267) odpovedalo na žiadosť úradu o poskytnutie dodatočných informácií priložením listu od NFSA z 21. decembra 2020 (dokument č. 1171265), v ktorom sa uvádza, že právnym základom žiadosti bola kapitola 1 časť II bod 1 písm. a) smernice 91/68/EHS alebo alternatívne bod 1 písm. b) a c) prílohy A k nej.
         V kapitole 1 časti II bode 1 prílohy A k smernici 91/68/EHS sa určuje, že členský štát môže byť úradne vyhlásený za členský štát bez ochorenia na brucelózu:
         
                     
                  
                  
                     
                  
               Úrad v úzkej spolupráci s Európskou komisiou preskúmal informácie poskytnuté Nórskom a na ich základe nemohol dospieť k záveru, že sú splnené podmienky ustanovené v kapitole 1 časti II bode 1 písm. a) prílohy A k smernici 91/68/EHS. Úrad preto posudzoval, či sú splnené podmienky ustanovené v kapitole 1 časti II bode 1 písm. b) prílohy A k smernici 91/68/EHS.
         Úrad listom z 28. januára 2021 (dokument č. 1172699) požiadal ministerstvo, aby potvrdilo, že v Nórsku bola počas najmenej troch rokov zakázaná vakcinácia malých prežúvavcov proti brucelóze.
         Ministerstvo listom z 23. februára 2021 (dokument č. 1182614) odpovedalo úradu na žiadosť o potvrdenie priložením listu od NFSA (dokument č. 1182612), v ktorom sa potvrdzuje, že vakcinácia malých prežúvavcov proti brucelóze bola v Nórsku počas najmenej posledných troch rokov zakázaná.
         Úrad v úzkej spolupráci s Európskou komisiou preskúmal všetky príslušné podklady predložené Nórskom a na základe týchto informácií dospel k záveru, že sú splnené podmienky ustanovené v kapitole 1 časti II bode 1 písm. b) prílohy A k smernici 91/68/EHS, aby mohlo byť Nórsko úradne uznané za krajinu bez výskytu baktérie Brucella melitensis v prípade nórskych malých prežúvavcov.
         Úrad svojím delegovaným rozhodnutím č. 20/21/COL (dokument č. 1174462) riadne predložil návrh rozhodnutia Výboru EZVO pre veterinárne a fytosanitárne záležitosti (ďalej len „výbor“) v súlade s článkom 15 smernice 91/68/EHS a kapitolou 1 časťou II bodom 1 písm. c) prílohy A k nej. Výbor návrh rozhodnutia schválil. Návrh rozhodnutia je preto v súlade so stanoviskom výboru,
         PRIJAL TOTO ROZHODNUTIE:
         
            Článok 1
            Nórsku sa priznáva štatút bez výskytu choroby, pokiaľ ide o baktériu Brucella melitensis v prípade malých prežúvavcov.
         
         
            Článok 2
            Toto rozhodnutie nadobúda účinnosť dňom jeho podpisu.
         
         
            Článok 3
            Toto rozhodnutie je určené Nórsku.
         
         
            Článok 4
            Iba anglické znenie tohto rozhodnutia je autentické.
         
         
            V Bruseli 13. apríla 2021
            
               Za Dozorný úrad EZVO, konajúc na základe delegovaného rozhodnutia č. 130/20/COL,
            
            
               Högni S. KRISTJÁNSSON
               
                  zodpovedný člen kolégia
               
            
            
               Carsten ZATSCHLER
               
                  spolupodpisujúci ako riaditeľ
               
               
                  pre právne a výkonné záležitosti